
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 57
                                                            din 28 februarie 2023
privind acordarea avizului de către Consiliul Local al Municipiului Sighișoara operatorului economic 
S.C. MULTI SERVICE AMBIENT S.R.L. pentru prestarea de activități 

de pompe funebre și similare

Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 7.679/23.02.2023 şi la Consiliul Local Sighișoara cu nr. 7.839/24.02.2023, de referatul de aprobare, înregistrat cu nr. 7.681/23.02.2023, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere adresele transmise de către domnul Pasăre Bogdan, administrator al S.C. MULTI SERVICE AMBIENT S.R.L., înregistrate la Municipiul Sighișoara cu nr. 6.933/20.02.2023, respectiv nr. 7.629/23.02.2023, prin care se solicită emiterea avizului pentru activități de pompe funebre și similare, cu documentația aferentă;

Având în vedere prevederile art. 25 - 27 din Legea nr. 102/2014 privind cimitirele, crematoriile umane și serviciile funerare, cu modificările şi completările ulterioare;

Având în vedere prevederile art. 7 alin. (1) și pe cele ale art. 9 din Anexa la Hotărârea Guvernului nr. 741/2016 pentru aprobarea Normelor tehnice şi sanitare privind serviciile funerare, înhumarea, incinerarea, transportul, deshumarea şi reînhumarea cadavrelor umane, cimitirele, crematoriile umane, precum şi criteriile profesionale pe care trebuie să le îndeplinească prestatorii de servicii funerare şi nivelul fondului de garantare; 
Având în vedere Raportul de specialitate al Serviciului Monitorizare Servicii de Utilități Publice, Guvernanță Corporativă și Transport Public Local, înregistrat cu nr. 7.684/23.02.2023, prin care se propune acordarea avizului de către Consiliul Local al Municipiului Sighișoara operatorului economic S.C. MULTI SERVICE AMBIENT S.R.L. pentru prestarea de activități de pompe funebre și similare;
            Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (1) și alin. (14), art.139 alin. (1) și a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

    H O T Ă R Ă Ş T E:
Art. 1. Se acordă avizul Consiliului Local al Municipiului Sighișoara pentru prestarea de activități de pompe funebre și similare (cod CAEN 9603) operatorului economic S.C. MULTI SERVICE AMBIENT S.R.L., cu sediul în Municipiul Sighișoara, str. 1 Decembrie 1918, nr. 32, județul Mureș.

Art. 2. Avizul consiliului local poate fi retras în cazul în care se constată nerespectarea condiţiilor iniţiale care au stat la baza obţinerii acestuia.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara, Compartimentul Autorizare Servicii de Transport Public Local – Serviciul Monitorizare Servicii de Utilități Publice, Guvernanță Corporativă și Transport Public Local și Compartimentul Autorizare Activități Economice și Susținerea Înființării Întreprinderilor Mici și Mijlocii din cadrul Municipiului Sighișoara.

Art. 4. Prin grija doamnei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.      

PREŞEDINTE DE ŞEDINŢĂ,

  

        Moiseș Florian Dan              
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu 12 voturi ”pentru” și 4 ”abțineri”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Compartimentul Autorizare Servicii de Transport Public Local – Serviciul Monitorizare Servicii de Utilități Publice, Guvernanță Corporativă și Transport Public Local;

  1 ex. Compartimentul Autorizare Activități Economice și Susținerea Înființării Întreprinderilor Mici și Mijlocii;
  1 ex. S.C. MULTI SERVICE AMBIENT S.R.L.
10 ex.  

B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 57/28.02.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


